Prolan fyrir heimilið - Auðvelt og umhverfisvænt Þú getur notað umhverfisvænu efnin frá Prolan í ótal verkefni t.d. á garðverkfærin , rafmagnsverkfærin , veiðibúnaðinn , bílinn , mótorhjólið , bílskúrshurðina , grillið , hjólin , keðjur , lása , lamir , sláttuvélina , bátinn , utanborðsmótorinn , útihúsgögn , pallinn , skotvopn ( hafa NATO nr ) , ofl . Frábært umhverfisvænt efni sem gott er að geta gripið til í bílskúrnum eða geymslunni og nýtist nánast til þess að smyrja allt sem smyrja þarf á og við heimilið ásamt því að nýtast við ýmislegt tengt áhugamálunum . Efnin hafa hlotið vottanir frá NSF sem smurefni sem nota má í matvælaiðnaði og hafa auk þess að smyrja , þótt frábær sem tæringartálmi ( ryðvörn ) og mynda ekki rafleiðni upp að 70 kV . Þessi staðreynd gerir það líka að verkum að þau nýtast vel þar sem verið er að glíma við rakavandamál í rafmagni . Efnin hafa mikla viðloðun og þola háþrýstiþvott með köldu vatni úr háþrýstidælu með allt að 170 bör þrýstingi án þess að skolast af ! Einn af kostum efnisins er sá að það er ryðleysandi og virkar mjög vel við slík störf . Hér að neðan má annarsvegar sjá útigrill sem staðið hefur úti árið um kring í nokkur ár og var verulega farið að ryðga og láta á sjá . Einnig má sjá nýlegt barnareiðhjól sem stóð úti yfir vetur og fór að láta á sjá , jafnvel á galvaniseruðum flötum . Grillið var þrifið með Prolan medium efninu en hjólið með Prolan Heavy , dæmi hver fyrir sig um árangurinn . Við það að þrífa ryðið af grillinu og hjólinu með efnunum “ settist ” efnið í sárin sem ryðið hefur myndað og myndar filmu yfir þau . Þessi filma hindrar áframhaldandi aðgang súrefnis að sárinu og virkar þannig sem tæringartálmi og kemur í veg fyrir frekari ryðmyndun . Þessi staðreynd og góð viðloðun þess er einmitt ástæða þess að efnin eru gjarnan notuð við geymslu og flutning á viðkvæmum búnaði úr málmi þar sem þau hindra að ryð falli á þá .